
Indledning og baggrund 


Formålet med Banedanmarks ombygninger på Aarhus 
H. er at gøre klar til ibrugtagningen af Fremtidens Tog, 
som er en betegnelse for DSB's nye eldrevne lyn- og 
regionaltog. Disse tog skal allerede fra ultimo 2026 
køre på det danske banenet og dermed også betjene 
Aarhus H. Derudover udvides kapaciteten på Aarhus H 
så den kan aftage den stigende trafik, som forventes i 


fremtiden. 


Før Fremtidens Tog kan rulle ind på Aarhus H skal en 
kæde af projekter gennemføres i den rigtige ræk- 
kefølge. Kort fortalt er der, grundet behovet for tæt 
koordination, planlagt en samordning af fornyelsesar- 
bejder, hastighedsopgradering, kapacitetsudvidelse, 
forberedende arbejder for elektrificering, udrulning af 
nyt signalsystem og opsætning af kørestrøm. 


Det hele skal gennemføres under samme luknings- 
mønster for at reducere de trafikale påvirkninger for 
passagererne og togoperatørerne på Aarhus H. De 
forberedende arbejder starter i 2024, så det er muligt 
at ibrugtage Fremtidens Tog i 2027. 


Der er tidligere truffet politiske beslutninger om bane- 
projekter på Aarhus H, og flere forligskredse i Folketin- 


get er involveret. 


På den baggrund udarbejdede Banedanmark i 2015- 
17 en række VVM-redegørelser (nu kaldet miljøkon- 
sekvensrapporter) for elektrificering og hastigheds- 
opgradering for strækningen mellem Fredericia og 
Aalborg, suppleret med en særskilt VVM-redegørelse 
for ombygning af Aarhus H. 

Projektet omfattede bl.a. en anlægsteknisk løsning 
til elektrificering i form af sporsænkning under eller 
hævning af Bruuns Bro samt en kapacitetsudvidelse på 
stationen. I efteråret 2017 besluttede forligskredsen en 


sporsænkning under Bruuns Bro. 


Banedanmark forelagde det konceptuelle beslutnings- 
oplæg for forligskredsen i marts 2020 og her blev Ba- 
nedanmark bedt om at undersøge og udarbejde et be- 
slutningsgrundlag for Scenarie 3B Helhedsløsningen i 
det følgende kaldet Aarhus H - Helhedsløsningen. 


Denne supplerende miljøkonsekvensrapport er udar- 
bejdet på baggrund af anlægsplanen for Helhedsløs- 
ningen som indebærer, at alle Banedanmarks projekter 
ved Aarhus H. samordnes. Miljøkonsekvensrapporten 
er udarbejdet sådan, at VVM-redegørelserne fra 
2016/2017 og denne supplerende miljøkonsekvensrap- 
port udgør den samlede vurdering af projektet Aar- 
hus H — Helhedsløsningen, i det følgende omtalt som 
Helhedsløsningen. 

Den videre proces 


Denne supplerende miljøkonsekvensrapport udgør 
sammen med VVM-redegørelserne fra 2016/2017 op- 
lægget til projektets offentlige høring. Høringsperioden 
er 8 uger og løber fra 7. juni til 10. august 2021. 


I lighed med de tidligere høringer har interesserede 
personer, organisationer, myndigheder mv. mulighed 
for at komme med forslag, indsigelser og bemærknin- 
ger til det materiale, som er præsenteret i denne sup- 
plerende rapport. Alle henvendelser vil blive behandlet, 
og de vil indgå som bidrag til det endelige projektfor- 
slag, idet omfang de teknisk, økonomisk og miljømæs- 
sigt forbedrer projektet. 


Efter høringsperioden udarbejder Banedanmark et 
høringsnotat, hvor der bliver svaret på de indkomne 
spørgsmål og bemærkninger. Høringsnotatet vil blive 
offentliggjort på Banedanmarks hjemmeside samt på 
høringsportalen. Både de oprindelige VVM'er, denne 


supplerende rapport og høringsnotatet vil efterføl- 
gende danne grundlag for den endelige beslutning 
om hvorvidt projektet kan tillades, og i givet fald under 


hvilke vilkår. 


Anlægsbeskrivelse 


Banedanmark har ide kommende år en række større 
anlægsprojekter, der skal udføres på og i umiddelbar 
nærhed af Aarhus H. Det drejer sig om følgende pro- 
jekter: 

« Fornyelse af spor og konstruktioner 

« Hastighedsopgradering 

+ Udrulning af nye signaler 


K 


Projektafgrænsning Eksisterende spor 


Projektområdet for Helhedsløsningen ved Aarhus H. 


. Elektrificering 
. Øget kapacitet, perronforlængelse og etablering af 


perronspor 8 


Projekterne var oprindeligt planlagt udført efter 
hinanden fra 2023 til 2027 eller senere. Projekterne 
gennemføres nu samlet, over en periode på ca. 2 år 
med start i 2025. Der vil imidlertid være forberedende 
aktiviteter på banen fra 2024. Projektområde for Hel- 


hedsløsningen er vist på nedenstående figur. 


Østføf banegården. 


pÆ 


m. 105,068 (I-signal) 


1.000 


Meter 

I det følgende beskrives hvert af delprojekterne i Hel- Fornyelse af spor og konstruktioner 
hedsløsningen. 
Fornyelsesprojektet omfatter udskiftning af spor og 
sporskifter samt omisolering af 2 togbroer, som lig- 
ger ud på baneterrænet inden stationen. Herudover 
renoveres cykelbroen ved Bruuns Bro. Samtidigt med 
udskiftningen af spor bliver også drænsystemet udskif- 
tet og opgraderet. 

Hastighedsopgradering 


Hastighedsopgraderingen omfatter de 2 nordlige 
hovedspor fra Aarhus H mod Hobro (spor 20 og 30). 
Hastighedsopgraderingen udføres ved at optimere 
linjeføringen for spor 20 og 30 ved at flytte sporene 
omkring10 cm, samtidigt renses skærverne, drænsy- 
stemet renoveres og der udskiftes et enkelt krydsnings- 


sporskifte. 


Når arbejderne er gennemført, kan hastigheden i de to 
spor hæves til 120 km/t og 130 km/t fra henholdsvis 40 
km/t og 110 km/t. 


Udrulning af nye signaler 


Signalprogrammet erstatter det nuværende sikrings- 
anlæg med ERTMS der er et Fælles Europæisk signalsy- 
stem. Ved implementering af det nye signalsystem på 

Hastighedsopgradering ved Aarhus H. 


Banedanmarks strækninger skiftes alle sporskiftedrev 
og personaleovergange. Derudover opsættes der stop- 


mærker og teknisk udstyr til at holde øje med togene. 


Elektrificering 


Sporsænkning 

På Aarhus H er det ikke muligt at føre køreledningerne 
til elektrificeringen af jernbanen under Bruuns Bro. Den 
nødvendige frihøjde til elektrificeringen af banegården 
etableres derfor ved at sænke sporene og perronerne 
under Bruuns Bro. Sporene og perronerne omkring Aar- 
hus H skal sænkes med op til 50 cm over en strækning 


påca.350mM. 

Broarbejder 

Ud over Bruuns Bro er der følgende 5 broer (se tabellen 
nedenfor), der ikke overholder kravene for frihøjde til 
elektrificeringen. For at skabe plads til elledningerne 


hæves brodækket på 3 af broerne, sporene flyttes 
ved Ringgadebroen, mens broen L rives ned og spo- 
rene ombygges. Nedenfor er arbejderne ved broerne 
opsummeret. 


Betegnelse, type Type Kort beskrivelse 

GI. Kongevej Stibærende Hævning af brodæk. 

Skanderborgvej Vejbærende Hævning af brodæk 

Kongsvang Sporbærende Ombygning af brodæk, overførte spor hæves 
Ringgadebroen Vejbærende Sideflytning af hovedspor 

Broen L Sporbærende Nedrivning af broen og ombygning af sporene. 


Ændringer ved broer som følge af elektrificeringen. 


Bruunsgade- 


broen TX 

Broer, inkl. fornyelse, som der skal arbejdes på i projektet 

Køreledningsanlæg 


Der bliver etableret køreledningsanlæg på hoved- 
sporene fra syd ind til Aarhus H og videre mod nord. 
Ligeledes bliver perronspor 1-8 og en række sidespor 
elektrificeret. 


Køreledningsanlægget består af master og funda- 
menter, ledninger ophængt på masterne, samt andre 


elektriske komponenter. 


Der benyttes typisk master på de frie strækninger. 
Masterne er cirka 8-10 meter høje og placeres på hver 
side af hvert af jernbanesporene. Fundamenterne til 
masterne er præfabrikerede betonpæle i længden 3 til 


6 meter. 

Fundamenterne transporteres ud, hvor de skal anven- 
des på åbne jernbanevogne. Hovedparten af funda- 
menterne funderes med anvendelse af en sporkørende 
rammemaskine, der rammer pælen med 300 — 1000 


slag perfundament. 


Masterne placeres med en afstand på op til 110 me- 
ter på hele strækningen, dog med kortere afstande 
tættere på stationsområdet og i kurver. På masterne 
monteres strømførende ledninger, hvorfra togene kan 
nedtage strømmen. Desuden er der en returleder på 
masterne, hvorigennem overskydende strøm 'suges' 
retur. Master med alle ledninger betegnes herefter 


samlet som køreledningsanlægget. 


Tættere ved Aarhus H og i banegraven kan der fremfor 
master anvendes rammer eller portaler til at hænge 
køreledningerne i. Denne konstruktionsform kan være 
nødvendigt for at kunne dække et større område med 
køreledninger og hvor det af hensyn til fremkommelig- 


heden ikke vil være muligt at placere master. 


Omkring broerne bliver der etableret afskærmninger 
hen over køreledningsanlægget. 


Eksisterende perron al 


HH Afkortelse af perron HH Nyperron 


Forlængelse af perron 


Øget kapacitet, perronforlængelse 
og ombygning af perronspor 


Perronerne på Aarhus H tilpasses de sænkede spor og 
forlænges mod vest, så der kan betjenes tog på op til 
320 meter. Forlængelsen af perronerne medfører, at 
afstanden mellem spor 2 og 3 og mellem spor 4 og 5 
forøges, samtidigt skal alle sporskifterne rykkes ud på 
den anden side af Frederiks Bro. 


For at øge kapaciteten yderligere og gøre togafviklin- 
gen mere fleksibel, etableres der et nyt perronspor 8 


med tilhørende perron mellem det nuværende perron- 


spor 7 og Værkmestergade, se nedenstående kort. 


Aarhus'H 


Vandrehallen 


Perronhallen 


og sunn!/d 


Meter 


Aarhus H perronforlængelse- og forkortelse samt etablering af nyt perronspor 8. 

Arbejdspladser 


Der er generelt ikke meget areal til rådighed til at etab- 
lere arbejds- og lagerpladser i området ved Aarhus H. 
Dertil er adgangsveje til disse enten svært tilgænge- 
lige eller via større indfaldsveje i Aarhus. Dette vil gøre 


logistikken synlig i trafikbilledet, i en i forvejen trafikbe- 
lastet by. 


Der er identificeret 17 arbejdspladser (BO-B16), som 
forventes anvendt i anlægsfasen. Arbejdspladserne er 
vist på nedenstående kort. 


Der etableres 3 større arbejdspladser (BO, B1 og B2) på 
sporarealet inde ved Aarhus H. De forventes anvendt i 
forbindelse med fornyelsen, hastighedsopgraderingen 
og elektrificeringen. De 3 arbejdspladser etableres i 
2024 og der vil være aktivitet på arealerne helt frem til 
afslutning af projektet i 2027. 

Arbejdspladserne til de øvrige broarbejder (B3-B12, 
B14 og B15) er placeret i umiddelbar nærhed af broste- 
derne og etableres som udgangspunkt ca. 1 måned før 
arbejderne påbegyndes i foråret 2026. 


Herudover etableres B13, som en oplagringsplads nede 
ved havnen ved projektets start og B16 på den nord- 
lige side af sporene nær Ringgadebroen. Sidstnævnte 
forventes anvendt ifm. udrulning af Signalprogrammet. 
Der vil dog være store perioder hvor der ikke vil være 
aktivitet, til gengæld vil det blive brugt meget op til 

den første ibrugtagning idecember-januar 2025 eller 
senest påsken 2026. 


sæ 


——> = 
== Karhus H 


Arbejdsplads i: 


Meter 


Projektændringer ift. tidligere 
miljøundersøgelser 


Hovedparten af de tekniske forhold er uændrede i for- 
hold til de tidligere miljøundersøgelser som blev udført 
i 2015-2016, men der i den mellemliggende periode 
planlagt følgende ændringer: 


«+ Påvirkningerne fra fornyelse af spor og konstruk- 
tioner og udrulning af Signalprogrammet er ikke 
tidligere miljøvurderet. 


. Der er udpeget arbejdspladser, der ikke tidligere har 


været miljøvurderet. 


. Anlægsarbejderne for fornyelse af spor og konstruk- 
tioner, hastighedsopgradering, elektrificering, øget 
kapacitet og Signalprogrammet udføres samtidigt 
fremfor successivt. 


« Broen Lnedlægges helt fremfor at blive nedrevet og 
genopbygget. 


«+ Den mulige hastighed igennem spor 80 hæves fra 
40 km/ttil 60 km/t. Som nyt i forhold til tidligere 
projekt vil 2 tog i timen herefter bliver flyttet fra spor 
40/50 til spor 20/30. Antal tog på spor 40/50 redu- 


ceres tilsvarende. 


«+ Hvis hastigheden i spor 80 hæves til 100 eller 110 


km/time, vil ligeledes være gældende, at 2 tog i 
timen flyttes via spor 80 fra spor 40 til spor 30 (se 
alternativ i afsnit 5.2). Og dermed tilsvarende færre 
tog på spor 40. 


Hvis hastigheden i spor 80 hæves til 110 km/timen, 
skal spor 40 på den sydgående gren flyttes med 
yderligere ca. 70 cm mod vest og bro ved Gl. Kon- 
gevej bygges som en ny bro fremfor en brohævning. 
Det undersøges nærmere om det ligeledes er nød- 
vendigt ved en opgradering til 100 km/t 


I forbindelse med nedrivningen af Broen L reguleres 
terrænet og de to hovedspor byttes om. Dette har 
dog ingen indflydelse på antallet eller hastigheden 
aftog på strækningen, men det visuelle udtryk i om- 
rådet ændres. De trafikale gener ved nedlæggelsen 
er minimale. Spor 20 og 30 sideflyttes desuden mod 
syd. 


Hvis omkørselsspor 8 (hollænderkryds) etableres, 
giver dette mulighed for at opdele perronspor 7 ien 
A og B sektion, så der kan holde to tog ved perronen. 
Perronen forlænges i samme omgang til 320 m. 
Løsningen vil være et alternativ til det 8. perronspor, 
som så ikke etableres. 

Alternativer 


Der er undersøgt 2 alternativer til de projektændringer, 
der er beskrevet ovenfor. 


Et alternativ, hvor hastigheden i spor 80 hæves til 100 
eller 10 km/time. Det indebærer at spor 40 på den 
sydgående gren flyttes ca. 70 cm mod vest. Her vil det 
ligeledes være gældende, at 2 tog i timen flyttes via 
spor 80 fra spor 40 til spor 30. Og dermed tilsvarende 
færre tog på spor 40. 


Et alternativ, hvor der i stedet for det nye perronspor 8 
anlægges et omkørselsspor 8 (hollænderkryds), der 
giver mulighed for at opdele perronspor 7 ienAogB 
sektion, så der kan holde to tog ved perronen. 


Tidsplan for anlægsarbejdet 


Tidsplanen er delt ind i en række stadier hvor der skal 
gennemføres forskellige arbejder. 


De forberedende arbejder strækker sig over stadie 1 og 
2, mens anlægsarbejdet på selve Helhedsløsningen er 
planlagt fra stadie 3 til stadie 12. 


Nedenfor gennemgås kort de forskellige arbejder og i 

regi af hvilke projekter som gennemfører dem. Forkor- 

telserne er: 

« FORer Banedanmarks fornyelse og ombygning af 
spor og broer 

. EP er Banedanmarks elektrificering programmets 
arbejder 

. OCL, er betegnelsen for EP's køretråds maskine. 

. SPerBanedanmarks Signalprogrammets arbejder 


EP starter med de forberedende arbejder i de første to 
stadier med prøvegravning/sugning af sporene inden 
fundamentarbejdet kan påbegynde i stadie 3. Dette 
arbejde vil som udgangspunkt foregå i dagtimerne. 


Som udgangspunkt vil rammearbejder udføres som 


dagsarbejder. For at indhente eventuelle forsinkelser i 


tidsplanen kan der forekomme undtagelser, hvor ram- 
ning vil kunne ske som natarbejder. OCL-arbejder er 
planlagt som natarbejder og der er ligeledes i forbin- 
delse med ombygning af en række broer nødvendigt at 
arbejde i døgndrift. 


Banedanmark anlæg (FOR) starter i stadie 3, hvor der 
udføres præventiv sporvedligeholdelse på spor 600, 
700 og 80. I perioden 2. halvår 2024 til 1. halvår 2025 
starter arbejdet i den sydlige del af banegraven, hvor 
eksisterende perroner ryddes, de eksisterende fun- 
damenter under Bruuns Bro sikres og der graves ud til 
sporsænkning. I samme periode skal cykelparkerings 
broen fornyes ved at bl.a. skal brodæk samt trappeløb 
udskiftes. 


Der er to løsninger for nedtagningen af cykelbroen: 
.« Løsning 1er at nedrive og fornyelse af hele cykel- 
parkeringsbroen på en gang i stadie 3, hvorefter der 


etableres interimsvej til perronspor 0-3. 


. Løsning 2 er at nedrive cykelbroen afto omgange, 
hvor den sydligste del rives ned i stadie 3 og den 


nordligste del rives ned i stadie 8 eller 9. 


Broen og trapperne, eller et alternativ f.eks. et stillads- 
tårn, vil dog hele tiden være i funktion i forhold til de 


perroner, der er åbne for togtrafik. 


EP starter i efteråret 2024 med at opstille kørestrøms- 
master i sporene 600, 700 mv. Fra 2. halvår 2025 vil 
også OCL arbejder påbegynde på de omtalte spor. 


Arbejdet med spor i banegraven og med etablering 
af nye perroner fortsætter og samtidigt påbegyndes 
ombygning af hovedspor 40 og 50 (hovedspor mod 
Fredericid). 


SP: Hovedparten af det forberedearbejde vil blive 
installeret i togfrie intervaller eller i læ af andre spær- 
ringer. De arbejder der vil kunne udføres som forbere- 
dearbejder, er installation og etablering af føringsvej, 
kabel træk, samt installation af teknik hytter, kabinet- 
ter. Efter sporfornyelsen vil installation af akseltællere, 
baliser, sporskiftedrev, og skilte blive installeret. 


I perioden december 2025 -— april 2026 vil der ske en 
spærring af alle spor i Aarhus H, hvor der laves et om- 
fattende sporarbejde i den vestlige del af banegraven. 
Sporene ombygges, de nuværende sporskifter fjernes, 
og der etableres nye sporskifter vest for Frederiks Allé. 
Samtidigt starter arbejdet på alle broerne. Broarbej- 
derne færdiggøres løbende. 


11. halvår 2026 ombygges de nordgående hovedspor 
(spor 20 og 30) ligeledes, hvorefter EP påbegynder 
arbejdet med rejsning af elmaster langs sporene. 


Herefter udfører EP arbejder med ophæng af køretråd 
på masterne (såkaldte OCL-arbejder) langs de hoved- 
spor, hvor der er rejst master færdigt. OCL-arbejderne 
er færdige langs hovedsporene i starten af efteråret 
2026 og for sporene i banegraven sidst på året. Bro og 
sporarbejderne færdiggøres ligeledes i 2. halvår 2026, 
så der som udgangspunkt kun resterer gennemførelse 
af diverse tests frem til ultimo 2026. 

Påvirkninger som følge af 
projektændringerne 


I dette kapitel er påvirkningerne følge af projektæn- 
dringerne samt de undersøgte alternativer opsumMMe- 


ret. 


De miljøpåvirkninger, som ikke ændres i forhold til de 
tidligere miljøundersøgelser er ikke beskrevet i det 
følgende, men miljøpåvirkningerne er beskrevet i fag- 
notaterne for Aarhus H, elektrificering og hastigheds- 
opgradering Fredericia-Aarhus, elektrificering Aarhus- 


Lindholm og opgradering Aarhus-Hobro. 


Planforhold 


Planforhold omfatter projektændringernes påvirkning 


på kommuneplanrammer og lokalplaner. 


Langt de fleste påvirkninger på planforholdene er af 
lille eller kortvarig karakter og kan betragtes som ube- 
tydelige. Hastighedsopgraderingen af spor 80 med 
medfølgende sideflytning af spor 40, kan dog i en vis 
grad have en påvirkning i forhold til forslag til lokalplan 
1070, eftersom øget støj og vibrationer fra banen og 
evt. el-driftsservitutten kan forhindre udnyttelse af 


samtlige planlagte byggefelter. 


Hvis det besluttes at gennemføre alternativet med 
hastighedsopgradering af spor 80, vil der i forbindelse 
med detailprojekteringen blive undersøgt, hvorvidt 
projektet kan gennemføres uden, at det konflikter med 
lokalplansforslag 1070. Hvis sporflytningen ikke kan 
gennemføres uden at påvirke lokalplanforslaget, vil det 
igivet fald indebære, at det evt. vedtagne lokalplanfor- 
slag efterfølgende skal ændres. 


Projektændringerne vurderes på det grundlag at have 
en foreløbig ubetydelig påvirkning på planforhold. 
Dette som følge af, at arbejderne i vid udstrækning 
finder sted på arealer, der er udlagt til tekniske anlæg i 


form af jernbane og jernbanerelaterede anlæg. 

Arealforhold og ekspropriation 


Arealforhold og ekspropriation omhandler de areal- 
mæssige forhold, som følge af projektets gennemfø- 
relse herunder behovet for midlertidig - og permanent 


ekspropriation. 


I forbindelse med anlægsarbejdernes udførelse er der 
behov for at inddrage arealer udenfor banematrik- 
lentil arbejdspladser og adgangsveje. I forhold til de 
tidligere miljøundersøgelser er der sket mindre æn- 
dringer af arbejdspladserne og der er udpeget 3 nye 
arbejdspladser (B3, B13 og B16). Arbejdspladserne vil 
dels være placeret på eksisterende vejarealer og dels 
på tilstødende naboarealer, som eksproprieres midler- 
tidigt under anlægsfasen. Efter endt anvendelse vil de 
midlertidigt eksproprierede arealer blive reetablerede 
og returneret til ejerne. Hertil kommer eksisterende 
veje og banearealer, som midlertidigt inddrages som 
en del af arbejdspladser og arbejdsveje under anlægs- 
fasen, men som ikke indgår i arealopgørelsen. 


I forbindelse med elektrificeringen af jernbanen vil na- 
boejendommene blive pålagt en servitut om eldrift, og 
dermed en permanent begrænsning af ejerens råderet 
over deres ejendom. Servitut om eldrift pålægges af 
sikkerhedsmæssige hensyn og fastsætter restriktioner 
med hensyn til højde og nærhed af bevoksning, byg- 
ninger og lignende i forhold til kørestrømsanlæg. Som 
beskrevet i de eksisterende miljøundersøgelser pålæg- 
ges servitutten de ejendomme, der ligger nærmere 
end 19 m fra spormidten. Antallet af ejendomme, der 
pålægges servitutten har ikke ændret sig i forhold til 


tidligere vurderinger. 


Ejere af både midlertidigt og permanent ekspropriere- 
de arealer vil blive kompenseret efter gældende regler 


på området. 


Visuelle forhold og arkitektur 


Visuelle forhold og arkitektur omfatter de synlige æn- 
dringer på landskab, byrum og bygninger. 


Samlet vurderes helhedsløsningen kun i begrænset 
omfang at påvirke arkitektur og visuelle forhold, set i 
forhold til det, der er vurderet i de tidligere miljøunder- 


søgelser. 


Anlægsarbejderne vil være synlige fra omkringlig- 
gende vejarealer, kontorer og boliger i nærområdet 
ved Aarhus H. De visuelle påvirkninger vurderes samlet 
at være ubetydelige for anlægsfasen, dog vil der skulle 
tages designmæssige hensyn til hegning og afskærm- 
ning af arbejdspladser ud til offentlige arealer og ved 
arbejder i Perronhallen. Desuden skal belysning af ar- 
bejdspladserne indrettes sådan, at væsentlige lysgener 
for omgivelserne undgås. 


| driftsfasen vil Helhedsløsningen indebære, at de åbne 
banearealer vil fremstå som et tydeligt køreteknisk an- 
læg med signalmaster og køreledninger samt tilknyt- 
tede konstruktioner langs sporene. 


Elektromagnetisme 


Elektromagnetisme omhandler den elektromagneti- 
ske påvirkning fra det magnetfelt, der dannes ved den 
fremtidige kørestrømsanlæg. 


Anlægsarbejdet medfører ingen påvirkning fra elek- 
tromagnetisme, da magnetfeltet først forekommer når 
kørestrømsanlægget er etableret og sat i drift. 


Helhedsløsningen vil kun medføre små ændringer 

i magnetfeltet langs banen sammenlignet med det 
der er vurderet i de tidligere miljøundersøgelser. Der 
udføres detaljerede beregninger af magnetfeltet før 
projektet gennemføres. Hvis beregningerne viser en 
påvirkning af boliger med et magnetfelt over 0,4 LT 
iværksættes der afværgeforanstaltninger, i form af 
tilbud om ekspropriation. 


Støj og vibrationer 


Støj og vibrationer omfatter den påvirkning som pro- 
jektændringerne medfører i form af støj og vibrationer 
(rystelser) både under anlægsarbejdet og efterfølgen- 
de når togdriften fortsætter. 


Støj fra anlægsarbejdet 

Støjen fra udvalgte særligt støjende anlægsaktiviteter 
er beregnet i forskellige delområder af projektområdet. 
Beregningerne repræsenterer arbejdssituationer, der 
giver anledning til maksimal støjpåvirkning ide pågæl- 
dende delområder og beskriver omfanget af støjbela- 
stede boliger hvis arbejderne udføres i dagperioden, 
hhv. natperioden. Der er herudover beregnet støjpå- 
virkningen fra øvrige støjende aktiviteter, der er rele- 
vante for projektets påvirkning af omgivelserne, hhv. 
opsætningen af køreledningsophæng (OCL-arbejder) 


samt de forberedende arbejder for elektrificeringen. 


Projektområdet er idenne sammenhæng opdelt i 5 
delområder. Delområderne er skitseret på nedenstå- 


ende kort. 


Området mellem Frederiks Bro og ud til ca. Aarhus Å 
hvor banen deles mod nord og syd, er det område, der 


har størst støjfølsomhed. 


Anlægsstøj som følge af natarbejde er mere bela- 
stende end anlægsstøj som følge af dagsarbejde. 
Grænseværdien om natten er 40 dB og de gennem- 
førte beregninger viser at natarbejde vil resultere i en 
påvirkning af mange mennesker. Samme arbejde som 
gennemføres i dagsperioden, hvor grænseværdien er 
70 dB vil kunne gennemføres stort set uden at påvirke 


nogen mennesker væsentligt. 


Inden for hele projektområdets udstrækning skal der 
udføres ramning affundamenter til køreledningsma- 
ster, hvilket er den væsentligste kilde til anlægsstøj i 


omgivelserne. 


Sporarbejde 
Arbejdsplads 


HO Lokalområde - Anlægsarbejde 


Oversigt over lokalområder for anlægsarbejder. 

Meter 


Alle funderingsarbejder vil som udgangspunkt foregå i 


dagtimerne. 


Anlægsaktiviteter i forbindelse med opsætning af kø- 
reledninger (OCL-arbejderne) vil blive som udgangs- 


punkt udført som natarbejde. 


Den støjmæssige påvirkning af omgivelserne ved 
projektets anlægsarbejder vurderes at være væsentlig 
idet omfang arbejderne udføres i natperioden. Ved 


arbejde i dagperioden er påvirkningen væsentlig ved 


de aktuelle boliger, det påvirker, men sammenlignet 


med omfanget af boliger der berøres i natperioden, 


vurderes påvirkningerne i dagperioden alt andet lige at 


være mindre. 


Resultaterne af de gennemførte støjberegninger er 


sammenfattet i tabellen nedenfor. Tabellen viser an- 
tallet af støjbelastede boliger inden for de forskellige 


fokusområder. 


Støjbelastede boliger i forskellige delområder under projekternes udførelse. Antal påvirkede boliger er opgjort efter om det er dagar- 
bejde hvor grænseværdien er 70 dB eller natarbejde hvor grænseværdien er 40 dB. Arbejderne foregår i 2025-2027. 


O Q E . d dagarb sTe . d natarb al bolig 
0 Od 
Daq . 
1 Broarbejde: Broen E og Ringgadebroen Optil 5 uger” (9) 2-3 nætter 11.500 
1 EP-Ramning: sporgruppe 600, 702-709, 
800, 405-407 14 uger 150 Undtagelsesvis (29.600) 
1 Sporvedligehold spor 40/50 10 uger 0 Undtagelsesvis (4.900) 
in H i, k 
1 EP Ramning: spor 20/30 Ca. 4 uger 140 Undtagelsesvis (30.000) 
EP-Ramning: spor 40/50 Ca. 5 uger” 
1 OCL-arbejder: sporgruppe 600, 702-709, Ikke relevant 0 Ca. 15 uger” 1.700 
800, 405-407 
2 Broarbejde: Broen L og sporarbejde spor 20 / 30 Optil 9 uger” (9) 10-15 nætter 190 
2 EP-Ramning: spor 20/30 Ca. 4 uger” 0 (19.200) 
3 Broarbejde: Broen J, Skanderborgvej, Optil 13 uger” 14 10-15 dage 11.200 
GI. Kongevej 
lg H g K 
3 EP Ramning: spor 40/50 Ca. 5 uger 210 Undtagelsesvis (15.500) 
EP-Ramning: spor 80 og 40/80 Ca. 5 uger” 
3 OCL-arbejder: spor 80 mv. Ikke relevant (9) Ca. 4 uger” 900 
4 Arbejdsplads ved havnen: Skærvehåndtering Ca. 3år (9) Undtagelsesvis (3.000) 
5 BØREOrGVEn: vib. spuns, demontering cykelbro . 90 dage i Unidtågelsesvis (2.200) 
demontering spor inkl. weekend 
5 Ramning: perronspor i banegraven Ca. 8 uger”” 460 Undtagelsesvis (12.800) 
15245 OCEarbejder: spor 20/30 Ikke relevant (9) Ca.17 uger ””” 2.800 
inkl. p-spor 2-3 
ar OC Eatbejder; spor 401550 Ikke relevant (9) Ca. 26 uger” 4.600 
Inkl. p-spor 4-8 
Note: 


=Sammenhængende periode 

=X ca. 6 uger i 2025 og ca. 2 ugeri 2026 

== ca. 7 uger pr. spor og ca. 3 uger for p-spor 
=x ca. 8 uger pr. spor og ca. 10 uger for p-spor 

Broarbejder: 


En række broer inden for projektområdet skal reno- 


veres eller ombygges som led i elektrificeringen. Bro- 
erne ses på kortet nedenfor. 


Broarbejderne foregår som udgangspunkt i dagti- 
merne og kun undtagelsesvis om natten. For broen 
ved GI. Kongevej, bro J ved Kongsvang og broL er der 
perioder hvor der skal arbejdes i døgndrift, primært 
på grund af udnyttelse af totalspærring af togtrafik- 
ken under arbejderne. Her vil der derfor lejlighedsvis 
være støjende aktiviteter i nattetimerne. I forbindelse 


med detailplanlægningen undersøges det nærmere, 


om evt. rammearbejder alligevel kan henlægges til 
dagtimer. 


I forbindelse med projekteringen vil der endvidere blive 
undersøgt mulighederne for anvendelse af udførelses- 
metoder med mindst mulig kildestøj, f.eks. vil nedbring- 


ning af spuns blive undersøgt nedbragt ved vibrering i 
stedet for ramning. 


Bruunsgade- 
broen "TX 
—zørKårhus H 
Cykelbroen 

< BroenH 2 DØS f davnebane underføring E | 

o SY i 

rå iinsen [ka === == WA) & N 

= I | %, 

2 [I ki 

$. Ma 

Marselis Boulevard 
Broen J(Kongsvang) 
Kongsvang 
Skanderborgvej 
KO GI. Kongevej 
SO 
o 
» 
Y 
2S 
(3 
<> Broarbejde — Eksisterende spor e: 


Oversigt over broer der skal renoveres eller ombygges 

Pæleramning: 
Alle rammearbejder udføres i dagperioden, 5 dage pr. 


uge, dvs. i hverdagen. 


Ved ramning langs hovedsporerne hhv. spor 20/30 og 
40/50 rammes 1 pæl pr ca. 40-50 m hvorefter arbej- 
det flyttes til næste pæl. Fremdriften taget i betragt- 
ning vil støjbelastningen over grænseværdien på 70 
dB i dagperioden af den enkelte bolig være kortvarig. 

I natperioden er grænseværdien så meget lavere, at 
påvirkningen over grænseværdien på 40 dB vil påvirke 
den enkelte bolig i længere tid. Det maksimale støjbe- 
lastningsniveau ved den enkelte bolig vil dog kun vare 


få nætter. 


OCL-arbejder 

OCL-arbejder er en del af elektrificeringsarbejdet og 
omhandlende opsætning at køreledningsophæng, 
bæretov, køreledning mv. udføres på hele projekt- 
området. Arbejdet udføres i hele projektområdet. Der 


arbejdes primært i natperioden og i et spor ad gangen. 


Idet arbejderne ikke foregår stationært, men udføres 
af kortere varighed på en given lokalitet, er støjen vist i 
tabellen en worst-case beregning. Det opgjorte antal 
boliger er således det antal boliger, der kan forventes 


berørt i løbet af anlægsperioden for OCL-arbejdet. 


Påvirkningen af den enkelte bolig, når der arbejdes 
langs hovedsporene vil være forholdsvis kortvarig. Der 
arbejdes på et spor ad gangen. Boligerne påvirkes i 
den forbindelse ca. 2 nætter med støj over 40 dB. Der 
trækkes 4 ledninger igennem, som skal spændes fast 
ved hver mast og der skal udføres justeringer 1-2 gange 
pr. mast. Påvirkningen vil derfor kunne forekomme op 
til 6 gange pr. mast i den samledes periode arbejdspe- 
riode på det enkelte spor på ca. 8 uger i alt. Det svarer 
til at påvirkningen i gennemsnit vil forekomme ca. 1 


gang om ugen. 


Den beskrevne påvirkning vil gentages, når der ar- 
bejdes på det parallelle spor. I et begrænset område 
umiddelbart vest for Frederiksbro vil den 6-foldige 
påvirkning dog forekomme ad 4 omgange på grund af 


der er 4 hovedspor. 


Arbejderne i banegraven vil derimod kunne belaste 
forholdsvis mange boliger kontinuert i den periode, 

der arbejdes i banegraven, da banegravens størrelse 
stort set svarer til støjkonsekvenszonens udstrækning. 
Arbejderne i banegraven vil foregå i 2 etaper på hhv. 11 
og 3 uger. Der vil dog være ca. 9 mdr. mellem påvirk- 


ningsperioderne. 


Forarbejder for elektrificeringen 

Forud for elektrificeringsprojektets funderingsarbejder 
foretages der i 2024 prøvegravninger for at afdække 
om der ligger kabler mv. i undergrunden på de lokali- 
teter, hvor der rammes pæle. Såfremt prøvegravnin- 
gerne viser, at der ligger kabler/dræn i undergrunden 
skal disse omlægges. Prøvegravninger udføres med en 


sugemaskine eller skinnekørende gravemaskiner. 


Den støjmæssige påvirkning af omgivelserne ved de 
forberedende arbejder for elektrificeringen vurderes at 
være væsentlig idet omfang arbejdet udføres i natpe- 
rioden. Arbejdet udføres som udgangspunkt i dagti- 
merne og påvirkningen af boliger herfra vil være yders 


begrænset. 


Støj fra arbejdspladser: 

Som udgangspunkt følger aktiviteten på arbejdsplad- 
serne de øvrige arbejder, hvilket vil sige at der som ud- 
gangspunkt arbejdes i dagperioden. I dagperioden er 

påvirkningen ubetydelig/mindre, idet kriterieværdien 

70 dB under de givne forudsætninger ikke er overskre- 
det. 


I de situationer, hvor det kan være nødvendigt at be- 
nytte arbejdspladserne i natperioden afhænger den 
støjmæssige påvirkning, meget af hvilken plads der 
benyttes. Generelt set vurderes påvirkningen fra alle 
arbejdspladserne i natperioden at være væsentligt. 
Særligt de 2 arbejdspladser B2 og B16, har en markant 
større påvirkning af omgivelserne ved arbejder i natpe- 


rioden end de øvrige pladser. 


Vibrationer i anlægsfasen. 

Ramning af fundamenter for køreledningsmaster vil 
ske i det meste af projektområdets udstrækning. Der 
rammes heller ikke øst for banegården. Den vibrations- 
mæssige påvirkning af omgivelserne er den samme 
uanset om arbejdet udføres om dagen eller natten. Det 
vurderes at op mod ca. 2100 boliger kan blive berørt af 
mærkbare vibrationer over grænseværdien 75 dB(KB) 
i løbet af anlægsperioden. Fremdriften er forholdsvis 


stor, idet pælene placeres med ca. 50 m afstand og 
der rammes ca. 1 pæl pr time, hvorefter arbejdet flytter 
til næste pæl. Påvirkningen af omgivelserne vurde- 
res overordnet set af være moderat for ca. 75% af de 
berørte boliger når arbejdet står på. De resterende 
ca. 25% knytter sig til arbejdet i spor-gruppe 700, 
hvor der rammes et større antal pæle over en periode 
på 52 spærringer. Op mod ca. 500 boliger kan i den 
forbindelse blive berørt af mærkbare vibrationer over 
75 dB(KB), hvorfor påvirkningen her vurderes at være 
væsentlig varigheden taget i betragtning. 


Arbejdet med ramning af mastefundamenter kan 
medføre, at op mod ca. 225 boliger kan blive udsat for 
en vibrationspåvirkning, med risiko for bygningsbe- 
skadigelse. Påvirkningen vurderes at være væsentlig. 
For at imødekomme eventuelle bygningsskader er det 
nødvendigt at monitorere vibrationspåvirkningen af 
de nærmeste bygninger ved opstart på rammearbej- 
der. Desuden udføres fotoregistrering af bygningens 
tilstand inden arbejdet påbegyndes. Ingen boliger 


forventes at blive påvirket af bygningsskadelige vibra- 


tioner ved rammearbejdet i sporgruppe 700. Der ligger 
ikke fredede bygninger i risikoafstand fra arbejdsom- 
råderne, men overvågning vil blive sat igang, hvis der 
mod forventning viser sig nødvendigt. 


I det omfang der i forbindelse med den videre plan- 
lægning af projektet identificeres særligt vibrationsføl- 
somme virksomheder tæt på rammearbejderne, vil der 


blive taget hensyn til dem. 


Støjen i driftsfasen. 

Hastighedsopgradering af spor 80 fra 40 km/t til 

60 km/t medfører at spor 80 kan inddrages som nyt 
hovedspor. Ændringen muliggør at 2 tog i timen kan 
flyttes fra spor 50 mod syd til det nordligere spor 30. 
Samlet set kører det samme antal tog på banen, men 
den ændrede sporbenyttelse og lidt højere hastighed i 
spor 80 kan betyde, at der sker en mindre forskydning 
i støjbilledet ved boligerne langs strækningen mellem 
Marselis Boulevard og Skanderborgvej samt på stræk- 
ningen mellem Broen E og Frederiksbro. Kvantificering 
af, hvilke boliger, der påvirkes i positiv eller negativ 

retning kan kun afgøres ved beregning, men umiddel- 
bart vurderet vil det samlede antal støjbelastede bo- 
liger forblive uændret. Påvirkningen vurderes at være 
mindre. Der vil i forbindelse med afgørelsen om ydelse 
af tilskud til facadeisolering blive gennemført fornyede 
støjberegninger. 


Forlængelse af perronerne på Aarhus H medfører at 
krydsningen kaldet diamanten, der i dag ligger øst for 
Frederiksbro flyttes til en placering umiddelbart vest 
for Frederiksbro. Sporskifter har betydning for mak- 
simalstøjen, hvilket kan få betydning ved nærmeste 
boliger. Hvorvidt ændringen vil medføre at nye boliger 
støjbelastes kan kun afklares ved beregning. Ændrin- 
gen vurderes at have en mindre påvirkning på omgi- 
velserne, idet der i forvejen er tale om et stationsnært 
baneområde med mange sporskifter og skinnestød. 
Der vil i forbindelse med afgørelsen om ydelse af 
tilskud til facadeisolering blive gennemført fornyede 
støjberegninger. 

Vibrationer i driftsfasen. 

Hastighedsopgraderingen i spor 80, den ændrede 
sporbenyttelse for nogle af togene fra Fredericia og de 
ændrede sporskifteplaceringer omkring Frederiksbro 
vurderes ikke at give anledning til, at yderligere boliger 
belastes af vibrationer over den vejledende grænse- 
værdi på 75 dB(KB). Ændringen vurderes at være en 
ubetydelig påvirkning. 

Udledning til luften 


Udledninger til luften omhandler den påvirkning i form 
af luftforurening som projektændringerne kan med- 
føre. 


Under anlægsarbejdet vil påvirkninger som følge af 
udledninger til luften forekomme de steder, hvor der 
sker færdsel med entreprenørmaskiner og generelt 
hvor der udføres arbejder, herunder nedbrydning, jord- 


håndtering mm. 


For størstedelen af anlægsperioden vurderes påvirk- 
ningerne af luftkvaliteten af være ubetydelig. Der kan 
dog forekomme perioder med spidsbelastning, hvor 
anlægsarbejderne omkring Aarhus H og broerne kan 


medføre påvirkninger af luftkvaliteten lokalt. 


Påvirkningen af luftkvaliteten i anlægsfasen vurderes 
stort set for at være uden betydelige da perioderne 
med spidsbelastning er af kortere varighed og der 
samtidigt gennemføres afværgeforanstaltninger, der 
kan reducere udledningen fra entreprenørmaskiner og 


begrænse påvirkninger fra øget støvproduktion. 


| driftsfasen vil der ikke ske en ændringen af de tidlige- 

re vurderede udledning til luften, hvor det blev vurderet 
at udledningen til luften faldt betydeligt efter overgan- 
gen til El-tog. 


Trafikale forhold 


Trafikale forhold omfatter de påvirkninger, som pro- 


jektændringerne vil medføre på trafikken i Aarhus. 


I anlægsfasen vil der være øget lastbiltrafik på vejnet- 
tet omkring projektområdet ligesom der i perioder vil 
blive indsat togbusser, for af kompensere for midlertidi- 
ge nedgange i antallet aftog. Det vurderes, at antallet 
af lastbiler og togbusser i anlægsfasen kan afvikles på 
tilfredsstillende vis uden store gener for den øvrige tra- 
fik. Der vil således være ingen eller mindre påvirkning 
af fremkommeligheden på influensvejnettet. Dog med 
undtagelse af perioden, hvor al togtrafik er stoppet 
(den såkaldt totalspærring, stadie 7), hvor der specielt 
idenne periode vil være nedsat fremkommelighed på 
Skanderborgvej. Påvirkningen varer 5 hverdage og 


er gældende når totalspærringen gennemføres i en 
hverdagsuge. Der er ingen eller mindre påvirkning af 
fremkommeligheden på Skanderborgvej og det øvrige 
influensvejnet, når totalspærringen gennemføres i en 


helligdags- eller ferieperiode fx påsken. 


Totalspærringen af togtrafikken i stadie 7 medfører 
behov for et stort antal togbusser. Det forventes at 
afviklingen af det nødvendige antal togbusser på 
Banegårdspladsen foran Aarhus H vil være vanskelig. 
Gældende både når totalspærringen gennemføres i 
en hverdagsuge eller i en helligdags- eller ferieperiode. 
Nogle holdepladser for togbusserne vil i så fald kunne 
flyttes til andre letbanestationer, for herved at aflaste 
trafikken på Banegårdspladsen. Det har tidligere fun- 


geret med succes. 


Cykelbroen vil blive nedtaget i forbindelse med ar- 
bejderne omkring banegraven. Nedtagningen plan- 
lægges at ske todelt, således at der fortsat vil være 
adgang fra broen til de perroner og spor, der er i drift. 
For at afværge påvirkning af de trafikale forhold vil 
der blive etableret midlertidige cykelparkeringer, fx 
nord for Aarhus H og ved den østlige indgang til Bruuns 
Galleri. Den midlertidige cykelparkering fastholdes 
indtil cykelbroen er genetableret. I forbindelse med at 
nedgangene til perronerne fra cykelbroen nedtages 
etableres der vejvisning til perronerne igennem ba- 
negårdsbygningen. Med de foreslåede lokaliteter for 
midlertidig cykelparkering forventes konsekvenserne 


atvære ubetydelige. 


I forbindelse med arbejderne ved Bro L vil en del af 
tungtransporten foregå gennem erhvervsarealet syd 
for banen. Hensynet til evt. bløde trafikanter i området 
(musikskolen) varetages i samarbejde med kommu- 
nen ved fx at foranstalte sikker adskillelse mellem den 
hårde og den bløde trafik på vejene. Øvrige arbejds- 
pladser er placererede så mindre byveje, herunder veje 


omkring skoler og andre børneinstitutioner undgås. 


Projektet forventes derfor ikke at påvirke bløde trafi- 
kanter væsentligt, og generelt vil særlig indsats ikke 
være påkrævet, ud over det, der allerede er nævnt i 
afsnit 13 vedr. musikskolen og adgangsvejen til ar- 
bejdsplads B5, hvor den endelige løsning vil blive aftalt 


isamarbejde med kommunen. 

| driftsfasen er der ingen påvirkning på trafikken som 


følge af projektet. 


Natur og overfladevand 


Natur og overfladevand omfatter den påvirkning 
projektændringerne kan have på beskyttede naturom- 


råder, dyre og plantearter samt vandløb. 


Under anlægsfasen vurderes der udelukkende at være 
tale om midlertidige påvirkninger i form af arealind- 
dragelse til arbejdspladser og arbejdsveje. Foruden 
den beskyttede mose langs Aarhus Å, hvor der iværk- 
sættes afværgeforanstaltninger for at undgå evt. 
påvirkning, vurderes anlægsarbejderne ikke at med- 
føre væsentlige eller varige påvirkninger af beskyttede 
arter eller natur. Påvirkningerne er tilsvarende dem der 


tidligere er vurderet. 


Risikoen for påvirkning af overfladevand herunder 

Aarhus Å fra arbejdspladserne og afværges med ud- 
ledning via sandfang og evt. olieudskiller samt krav til 
håndtering af olie- og kemikalier på pladserne, så der 


er en ubetydelig miljøpåvirkning af overfladevand. 


De permanente påvirkninger af naturen ved driftsfa- 
sen afviger ikke fra det, der er beskrevet i de tidligere 
miljøundersøgelser. Påvirkningen omfatter udeluk- 

kende en begrænsning af vegetationens højde inden 


for eldriftsservitutten 10 m brede bælte. 


Der forventes at påvirkningen af overfladevand i 
driftsfasen bliver mindre end den nuværende, da det 
nuværende afvandingssystem renoveres og opgrade- 
res. Ligeledes etableres der sandfang og olieudskillere 
ved de udlednings- og tilslutningspunkter, hvor senere 


undersøgelser viser, at det er nødvendigt. 


Kulturhistoriske interesser 


Kulturhistoriske interesser omfatter landområder, by- 
miljøer, kirker, bygninger, jord- og stendiger, fortidsmin- 
der, og arkæologiske fund, der enten er fredede eller 


udpegede som bevaringsværdige. 

I anlægsfasen vil påvirkningerne af de kulturhistoriske 
interesser være af midlertidig karakter. Ingen af de 
udpegede værdifulde kulturmiljøer vil blive direkte 
påvirket som følge af aktiviteterne der foregår hhv. 

på det eksisterende baneareal og på de omkringlig- 
gende arbejdspladser, da ingen af disse overlapper 
med kulturmiljøerne i udbredelse. Påvirkningerne i 
anlægsfasen vurderes således at være ubetydelig for 
kulturmiljøerne. Anlægsarbejderne vil medføre en øget 
vibrationspåvirkning, hvilket kan være af betydning for 
de gamle fredede og bevaringsværdige bygninger, der 
findes omkring projektområdet. 


Moesgård Museum anbefaler, at der gennemføres ar- 
kæologiske forundersøgelser i området omkring broen 
L. Skulle der mod forventning fremkomme fortidsmin- 
der- eller fund under anlægsarbejderne for projektet 
generelt, standses arbejdet straks og der tages kontakt 


til Moesgård Museum. 


Sammenlignet med konklusionerne i de tidligere miljø- 
undersøgelser, vilde planlagte projektændringer ikke 
medføre ændrede påvirkninger af de kulturhistoriske 
forhold. Påvirkningerne i driftsfasen vil således fortsat 


være ubetydelige. 


Rekreative interesser 


Rekreative interesser omfatter bl.a. stier og arealer, der 
anvendes til rekreative formål såsom idrætsanlæg og 


kolonihaver. 


Anlægsarbejderne kan medføre mindre midlertidige 
påvirkninger i form at øget støj- og støvniveau samt vi- 
suelle påvirkninger fra maskinel og oplagrede materia- 


ler ved de nærliggende kolonihaver og idrætsanlæg. 


Brabrandstien vil være spærret over en periode, imens 
anlægsarbejderne omkring Broen L er i gang. En 
væsentlig påvirkning som følge heraf afværges ved at 


lede cyklende og gående af en alternativ rute. 


Ingen af projektændringerne, der berører arealer uden 
for det eksisterende baneareal konflikter med rekrea- 
tive interesser, hvorfor påvirkning af rekreative interes- 


ser under driftsfasen vil være ubetydelige. 

Befolkning, sundhed 
og materielle goder 


I befolkning, sundhed og materielle goder vurderes 

de påvirkninger, der har betydning for mennesker og 
deres sundhed samt påvirkningen af materielle goder i 
form af bl.a. erhvervsdrivende og tekniske anlæg. 


Helhedsløsningen vil indebære påvirkninger af be- 
folkningen, herunder såvel erhvervsliv som rekreative 
interesser og sundhed i form af luftkvalitet, støj og 
vibrationer, lys samt fremkommelighed. 


Ved at benytte de foreslåede afværgeforanstaltninger 
under de enkelte fagtemaer vurderes det, at det vil 
være muligt at undgå væsentlige gener og påvirkning 
af befolkning, sundhed og materielle goder, for de fle- 
ste af de miljøfaktorer, der er miljøvurderet 


I anlægsfasen vurderes det, at støj fra anlægsarbejder- 
ne vil udgøre en væsentlig påvirkning af mennesker, 
herunder et stort antal boliger, arbejdspladser samt 
rekreative arealer. 


Selvom udførelsesplanen for Helhedsløsningen er til- 
rettelagt så miljøhensynet vægtes højt, er der væsent- 
lige begrænsninger ved at udføre arbejderne alene i 
dagtimerne. Udførelse af arbejderne under dagspær- 
ringer har store gener for den nødvendige trafikafvik- 
ling, hvor Århus H er væsentlig for trafikken på tværs af 
landet. Dertil kommer, at der samtidigt skal sikres plads 

tilde øvrige projektarbejder i områderne, så tidsplanen 
for elektrificering af banen overholdes. Der vil derfor i 
perioder forekomme væsentlig støjpåvirkning fra ar- 
bejderne, primært i dagtimerne, men i mindre omfang 
også i natperioden. 


For erhvervsdrivende kan det ikke udelukkes, at deri 
perioder kan forekomme en moderat påvirkning i form 
af ændrede adgangsforhold for kunder, ansatte og 
vareleverancer. Ligeledes vil der være perioder, hvor 
rejsende vil påvirkes i mindre eller varierende grad 

i form af ændrede adgangsforhold til eksempelvis 
cykelparkering, perroner eller parkeringspladser samt 
forringet fremkommelighed på offentlige veje, som 
berøres af trafik til anlægsarbejderne. 


| driftsfasen vurderes det, at det samlede projekt vil in- 
debære ubetydelig påvirkning af befolkning, sundhed 
og materielle goder. 


Grundvand og drikkevand 


Grundvand og drikkevand omfatter den påvirkning 
projektændringerne kan have på grundvands- og drik- 
kevandsressourcen samt den påvirkning grundvands- 


sænkninger kan have på det omgivende miljø. 


De projektændringer der kan have betydning for 
grundvand og drikkevand omfatter primært en ændret 
løsning for tørholdelse af sporsænkningen ved Aarhus 


H, udskiftning af eksisterende dræn og eventuelt etab- 


lering af rørbassiner. 


I anlægsfasen, vurderes det at der bliver behov for 
midlertidig grundvandssænkning ved sporsænkningen 
under Bruuns Bro. På strækningerne uden for banegra- 
ven kan det ikke udelukkes, at der ved anlæggelsen af 
evt. rørbassiner og evt. udskiftning af blød bund ved 
Broen L også kan blive behov for midlertidige grund- 


vandssænkninger. 


De midlertidige grundvandssænkninger kan imidlertid 
udføres således, at de ikke medfører en uacceptabel 
påvirkning af beskyttet natur (Aarhus Å samt mosen 
ved Aarhus Å), grundvandsressourcen, jord- og grund- 
vandsforurening og ringe funderede ejendomme. 
Dette sikres ved overvågning af grundvandsvandspej- 
let, samt recirkulering af grundvandet, hvor overvåg- 
ningen viser, at der er behov for det. Samtidigt vil det 
oppumpede grundvand blive renset inden udledning 
til Aarhus Å, regnvandsledninger eller fælleskloak, på 
baggrund af indhentede tilladelser herfor. 


Afværgeforanstaltningerne vil sikre at påvirkningen af 


grundvand i anlægsfasen bliver ubetydelig. 


| driftsfasen vurderes der at blive behov for en perma- 
nent fiksering af grundvandsspejlet i området omfattet 
af sporsænkningen ved Bruuns Bro til et niveau, der 
ligger ca. 0,3 m under det nuværende grundvands- 
spejl i området. Dette vil medføre behov for permanent 
bortledning af grundvandet. Det forventes at grund- 
vandet vil være forurenet med oliekomponenter og evt. 
klorerede opløsningsmidler, hvorfor der vil være behov 


for rensning af grundvandet inden udledning. 


De geotekniske og hydrogeologiske undersøgelser, der 
udføres i 2027, vildanne grundlag for en detailprojek- 
tering af en drænløsning til fastholdelses af grundvan- 
deti det nødvendige niveau med de nødvendige foran- 
staltninger til rensning af grundvandet inden udledning 
og minimering af påvirkningen i de omkring liggende 
områder. Alternativt vil der i forbindelse med detailpro- 
jekteringen overvejes en vandtæt løsning. Derved kan 


sikrest, at påvirkningen af grundvandet bliver ubetyde- 
lig. 


Indvindingsboring DGU nr. 89.451 lokaliseret nær 
sporet mellem Frederiks Allé og Sønder Ringgade er 
placeret indenfor en afstand af 14 m fra nærmeste 
elektrificerede spormidte, og skal derfor ombygges, 
hvis den er etableret med stift puUMperør. Det er dog 
usikkert om boringen stadig er i drift. Dette afklares i 


forbindelse med detailprojekteringen. 


Jord og jordforurening 


Jord og jordforurening omhandler projektændrin- 
gernes påvirkning i forbindelse med anlægsarbejde i 
forurenet jord, samt risikoen for forurening af jord- og 
grundvand både under anlægsarbejdet og ved den 
fortsatte togdrift. 


Der skal ved anlægsarbejderne håndteres jord i områ- 
der, der er kortlagt som forurenede. Det er bl.a. i forbin- 
delse med nedlæggelsen af Broen L og den tilhørende 

sporflytning, anlæggelse af oplags- og arbejdspladser 
samt sporsænkningen på Aarhus H. 


Risikoen for jordforurening ved anlægsarbejdet mini- 
meres ved, at der i samarbejde med Aarhus Kommune 
udarbejdes en detaljeret jordhåndteringsplan, for de 
kortlagte arealer indenfor projektområdet. Ligeledes 
vil jord, der transporteres ud af projektområdet blive 
anmeldt tilkommunen. Til sidst stilles der særlige krav 
til entreprenøren vedr. spildsikring, miljøtilsyn samt 
udarbejdelse af beredskabsplan for procedure ved evt. 
spild af miljøfremmede stoffer. Ovenstående sikrer, at 
anlægsarbejdet kun medfører en mindre påvirkning i 
forhold til jord og jordforurening. 


Driftsfasen medfører ikke jordhåndtering og der vil ikke 
være nogle påvirkninger i forhold til jord og jordforure- 


ning. 

Affald og ressourcer 

Affald og ressourcer omfatter projektændringernes 
påvirkning i form af det affald, som skal bortskaffes 


samt de ressourcer, der skal anvendes ved udførelsen 


af projektet. 

Såfremt affald fra projektet håndteres korrekt i hen- 
hold til gældende lovgivning og efter anvisningerne i 
gældende vejledninger, vurderes det, at Helhedsløs- 
ningen har en ubetydelig miljøbelastning. Der vil dog 

i forbindelse med bortskaffelsen af affaldet desuden 
tages hensyn til faktorer, såsom transportafstande 
samt miljø- og arbejdsmiljøforhold på modtagestedet, 
såfremt modtager ikke er i Danmark. Samlet set vurde- 


res den miljømæssige påvirkning af være mindre. 


Den miljømæssige påvirkning fra det forventede res- 
sourceforbrug ved Helhedsløsningen vurderes at være 
lille, hvis faktorer såsom transportafstande, miljø- og 
arbejdsmiljøforhold på produktionsstedet mv. indgår i 
beslutningsgrundlaget for valg af materialer og leve- 
randør. Det bør dog søges at minimere behovet for res- 


sourcer og benytte sig af genbrug, hvor det er muligt. 


Påvirkninger ved alternativet med 
hastighedsopgradering af spor 80 


Alternativet med hastighedsopgradering af spor 80 
medfører sporene 40, 80 og 40/80 skal sideflyttes, 
samt at støjskærmen ved Østre Allé skal flyttes 0,7 m 
nærmere boligerne. Samtidigt øges hastigheden fra 60 
til 110 km/t. 


Plan 

Flytningen af spor 40 vil have en væsentlig påvirkning 
på forslag til lokalplan 1070, eftersom flytningen af 
spor 40, sandsynligvis vil kræve en ændring af byg- 
gefelterne, fordi 25-meter grænsen for vibrationer fra 
banen kommer til at berøre byggefelterne. Ligeledes 
vil eldriftsservitutten også dække et større område af 
lokalplanforslaget. Om vibrationsgransen og eldrifts- 
servitutten berører byggefelterne skal afgøres af en 
landinspektør. 


Arealer 
Flytningen af støjskærmen vil det medføre en perma- 


nent ekspropriation af en et mindre areal. 


Elektromagnetisme 

Sideflytning af spor 40, 80 og 40/80 kan medføre små 
ændringer i magnetfeltet langs banen sammenlignet 
med det, der er vurderet i de eksisterede miljøundersø- 
gelser. Der udføres detaljerede beregninger af mag- 

netfeltet før projektet gennemføres. Hvis beregnin- 
gerne viser en påvirkning af boliger med et magnetfelt 
over 0,4 PT iværksættes der afværgeforanstaltninger, i 
form af tilbud om ekspropriation. 


Støj og vibrationer 

Flytning af støjskærmen vurderes attage 2-3 uger 

og kan medføre, at i størrelsesordenen 5000 boliger 
støjbelastes, hvis arbejdet udføres om natten. Gen- 
nemføres arbejdet derimod i dagperioden, vil blot de 
nærmeste ca. 14 boliger være støjbelastet. Arbejdeter 
planlagt tilsom udgangspunkt at foregå i dagtimerne 
og kun undtagelsesvist i natspærringer. Udføres arbej- 
det i natperioden vil det have en væsentlig påvirkning 
af omgivelserne, mens påvirkningen om dagen vil 


være markant mindre. 


Op- og nedvibrering af skærmfundamenterne til 
støjskærmen kan ligeledes medføre at ca. 25-30 boli- 
ger kan opleve mærkbare vibrationer over 75 dB(KB) 
og enkelte boliger kan blive udsat for bygningsskade- 
lige vibrationer. For at imødekomme eventuelle byg- 
ningsskader vil vibrationspåvirkningen af de nærmeste 
bygninger blive overvåget, samt foretaget fotoregistre- 


ring. 


| driftsfasen vil en hastighedsopgradering af spor 80 
fra 60km/ttil 100 eller 10 km/t forskyde støjbilledet 
yderligere mod vest på strækningen mellem Marselis 
Boulevard og Skanderborgvej. Boligerne øst for ba- 
nen kan opleve et lidt lavere niveau mens boligerne 
vest for banen vurderes at få lidt mere støj. På stræk- 
ningen, hvor spor 80 fletter sammen med spor 30 og 
videre ind til ca. Frederiksbro vil støjbilledet ligeledes 
forskydes lidt mod nord. De nærmeste boliger nord for 
banen vurderes at få lidt mere støj, men det kan på det 
foreliggende grundlag ikke afgøres om det vil resultere 
i nye støjbelastede boliger. Der vil i forbindelse med 
afgørelsen om ydelse af tilskud til facadeisolering blive 
gennemført fornyede støjberegninger. 


Øvrige miljøemner 

Alternativet med hastighedsopgradering af spor 80 
har ingen - eller ubetydelig påvirkning på de øvrige 
miljøemner, da anlægsarbejdet gennemføres med de 
samme generelle miljømæssige foranstaltninger, som 


ved det øvrige anlægsarbejde i Helhedsløsningen. 


Påvirkninger ved alternativet 
med etablering af Hollænderkryds 
ved spor 7 


Alternativet omfatter, at der i stedet for det nye perron- 
spor 8 anlægges et omkørselsspor 8 (hollænderkryds), 
der giver mulighed for at opdele perronspor 7 ien A og 
B sektion, så der kan holde to tog ved perronen. Alter- 
nativet medfører de samme eller mindre miljøpåvirk- 
ninger, som ved etableringen af perronspor 8, beskre- 


vet ide foregående afsnit. 


DSB har indkøbt nye Vectron-lokomotiver som skal trække dobbeltdækkervognene i fremtiden. 


Banedanmark 
Carsten Niebuhrs Gade 43 
1577 København V 


Telefon 82 34 00 00 


Banedanmark(abane.dk 
www.bane.dk 


banedanmark 


